ტრირის უნივერსიტეტი
ტრირის უნივერსიტეტი (გერმ. Universität Trier) — სახელმწიფო სასწავლო დაწესებულება გერმანიაში. დაარსდა 1970 წლის 15 ოქტომბერს. 172 წლის შემდეგ ტრირში კვლავ გაჩნდა სახელმწიფო სასწავლო დაწესებულება. ტრირის უნივერსიტეტი ორგანიზაციულად მჭიდროდ უკავშირდება ტრირის თეოლოგიურ სკოლას, თუმცა ნომინალურად და სტრუქტურულად იგი ცალკე დაწესებულებას წარმოადგენს და იწოდება როგორც ტრირის თეოლოგიური ფაკულტეტი. დღესდღეობით ტრირის უნივერსიტეტი 14.800 სტუდენტს ითვლის, რომლებიც 6 სხვადასხვა დარგობრივი მიმართულებით ეუფლებიან ცოდნას.